**eurobus a.s.** je slovenská dopravná spoločnosť sídliaca v Košiciach. Firma prevádzkuje mestskú dopravu v Spišskej Novej Vsi, Rožňave a Smižanoch, prímestskú na 116 linkách v Spišskom, Gemerskom a Košickom regióne, diaľkovú (na 30 linkách v rámci Slovenska aj medzinárodne) a zájazdovú autobusovú prepravu. Disponuje 350 autobusmi v štandardnom aj najmodernejšom prevedení.

Vznikla pričlenením SAD Rožňava a SAD Spišská Nová Ves k bývalému štátnemu podniku SAD Košice (1999), jeho transformáciou na akciovú spoločnosť pod správou Fondu národného majetku (2001) a následným premenovaním spoločnosti na eurobus (2007). Spoločnosť je členom združenia Eurolines a je zapojená v projekte vzájomného uznávania elektronických peňaženiek Slovenský dopravný pas.

História
--------

Irisbus Crossway spoločnosti Eurobus v obci Slanec
Autobusová doprava bola do roku 1952 organizovaná celoštátne v jednotnej organizácii riadenej *Ústredným riaditeľstvom ČSAD* so sídlom v Prahe s podriadeným *oblastným riaditeľstvom* v Bratislave, ktoré spravovalo ČSAD na území Slovenska. Najvyšším orgánom automobilovej dopravy bolo *Ministerstvo dopravy* v Prahe.

V roku 1953 bol vytvorený krajský podnik ČSAD Košice, krorý bol riadený príslušným KNV aj Povereníctvom dopravy. Po zrušení Hlavných správ v roku 1957 bola v blízkosti Ministerstva dopravy zriadená tzv. Ústredná správa, ktorá metodicky riadila cestnú automobilovú dopravu. Príslušné krajské národné výbory zabezpečovali priame riadenie. V roku 1960 sa postupne vytvorili národné podniky ČSAD so sídlom v každom okrese. V tomto období sa bolo zrušené ústredné plánovanie a financovanie ČSAD prostredníctvom ústredných orgánov a ČSAD sa stala samostatným hospodárstvom spravovaným príslušným okresným národným výborom. Národný podnik ČSAD Košice vznikol fúziou všetkých okresných podnikov pôsobiacich na území bývalých krajov Košice a Prešov.

V roku 1993 došlo k zániku Česko-Slovenska a to spôsobilo presun kompetencií a riadenia ČSAD z Ministerstva dopravy v Prahe na Ministerstvo dopravy, pôšt a telekomunikácií v Bratislave a súčasne sa k 1.9.1993 uskutočnilo premenovanie podnikov ČSAD na názov Slovenská autobusová doprava, štátny podnik - SAD, š.p. a k 1.7.1993 k organizačné, hospodárske a finančné odčlenenie osobnej dopravy od všetkých ostatných činností.

Podniky SAD Košice,š.p. a NAD Košice,š.p. ku dňu 30.6.1995 zanikli a dňom 1.7.1995 vznikli z bývalých odštepných závodov osobnej dopravy samostatné štátne podniky. V roku 1995 vznikol štátny podnik *Slovenská autobusová doprava Košická dopravná spoločnosť Košice*, neskôr v roku 1999 k nemu pribúdli odštepné závody v Rožňave a Spišskej Novej Vsi. Na základe rozhodnutia MDPaT v roku 2001 dochádza k zrušeniu štátneho podniku bez likvidácie a prechodom všetkého majetku, práv, povinností a záväzkov na Fond národného majetku, ktorý ho ustanovil za akciovú spoločnosť s názvom *SAD-Košická dopravná spoločnosť a.s.* v súvislosti s rozhodnutím o privatizácii podniku.

Dňa 16.apríla 2007 sa zmenil obchodný názov spoločnosti na *eurobus, a.s.*

Referencie
----------


|  |  |
| --- | --- |
| Portal | Košický portál |

1. 1 2 3 4 5 6 7   *O spoločnosti* [online]. Košice: eurobus, [cit. 2012-06-10]. Dostupné online.
2. 1 2 3   *Kontakt* [online]. Košice: eurobus, [cit. 2012-06-10]. Dostupné online.
3. 1 2 3   *eurobus, a.s.* [online]. finstat.sk, [cit. 2021-01-06]. Dostupné online.
4. ↑   *MHD* [online]. Košice: eurobus, [cit. 2012-06-10]. Dostupné online.
5. ↑   *Prímestská doprava* [online]. Košice: eurobus, [cit. 2012-06-10]. Dostupné online.
6. 1 2   *Zahraničná a diaľková doprava* [online]. Košice: eurobus, [cit. 2012-06-10]. Dostupné online.
7. ↑   *Zájazdová doprava* [online]. Košice: eurobus, [cit. 2012-06-10]. Dostupné online.

| * z
* d
* u
Dopravcovia IDS Východ |
| --- |
| Dopravné podniky | 
* Dopravný podnik mesta Košice (mestské autobusy a električky)

Dopravný podnik mesta Prešov (mestské autobusy a trolejbusy)
 |  |
| Prímestská doprava | 
* Eurobus
* Arriva Michalovce
* BUS Karpaty
* SAD Humenné
* SAD Poprad
* SAD Prešov

 |
| Železničná doprava | 
* Železničná spoločnosť Slovensko (regionálne vlaky)

 |